laion/Wikipedia-Exotic huggingface dataset:
זברה (רשת אופנה)

זברה היא רשת חנויות אופנה ישראלית. הרשת פועלת כרשת דיסקאונט השמה דגש על מחירי מוצרים נמוכים, ומוכרת בגדים לכל המשפחה. נכון לשנת 2017 מונה הרשת 25 סניפים, רובם נמצאים בקניונים ובמרכזי קניות פתוחים. הרשת הוקמה על ידי זאביק זינגר ופיני פרטוק, חברי ילדות מאשקלון. באמצע שנות ה-80 היו סוכני משנה של מפיץ מותגי ג'ינס. בהמשך החלו לקנות בגדים מסוחרים ויבואנים ישראלים, שאותם הם מכרו בבזארים שהתקיימו במוסדות כגון בתי חולים, אוניברסיטאות ומפעלים, באמצעות כלי רכב שהיו מתניידים בין מקומות המכירה השונים. לחנות הנודדת קראו בשם "זברה". בעקבות בזאר שהתקיים בתוך קניון בבאר שבע, פתחו השניים חנות קבועה במקום. הסניף השני נפתח באשדוד. בהמשך פתחו סניפים נוספים, בעיקר בדרום הארץ. ב-2003 החליטו בעלי הרשת לעבור לייצור ויבוא עצמי. בשל קוטנה היחסי של הרשת היא החלה לשתף פעולה הרשתות הקטנות "צב האופנה" ו"בי-גוד" ולייבא איתן סחורה במשותף. השותפות פורקה בהמשך בהסכמה, זברה החלה להגדיל את היבוא, לעצב בעצמה, ולייצר תחת הלוגו שלה. ב-2005 מנתה הרשת 8 סניפים. ב-2007 קנתה הרשת 6 סניפים של רשת "צב האופנה" ובכך נכנסה הרשת גם לצפון הארץ. בשנת 2010 היה מחזור המכירות של הרשת כ-100 מיליון שקלים. בשנת 2010 רכש אבי דויטש 25% מן הבעלות על הרשת, וכעבור זמן קצר מכר את חלקו לשני שותפיו. בשנת 2015 פתחה הרשת את "זברה הום" הכוללת מוצרי טקסטיל, כלי בית ומוצרים לבית המשווקים בתוך סניפי רשת זברה. בשנת 2016 פתחו בעלי הרשת סניף ראשון של Q one, רשת אופנה לנשים. נכון לשנת 2017 מונה הרשת 25 סניפים. מטה החברה יושב באזור התעשייה עד הלום שבאשדוד. מנכ"ל הרשת הוא פיני פרטוק. בשנת 2019 היא נמכרה לרשת "סלקט". טלי חרותי-סובר, פיני פרטוק וזאב זינגר רוצים לשחק במגרש של הגדולים - "75 מיליון שקל ולא סופרים אותנו", באתר TheMarker‏, 23 בספטמבר 2007 אילנית חיות, אופנה במחירי רצפה: הכירו את חנויות הבגדים הכי זולות שיש, באתר גלובס, 8 בדצמבר 2009 טל פמסון, סניף חדש ל"זברה" ברחובות, באתר nrg מעריב, 21 בנובמבר 2005 מיכל תוסייה כהן, בלעדי ל"כלכליסט": אבי דויטש רכש 25% מרשת זברה, באתר כלכליסט, 5 ביולי 2010 אילנית חיות, ג'ינס ב-30 שקל: רשתות מחסני האופנה ממשיכות להתרחב, באתר גלובס, 20 בספטמבר 2012 אופנה חדשה בירושלים, באתר ירושלים נט, 30 במאי 2016 https://www.ynet.co.il/articles/0,7340,L-5542611,00.html ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זברה (רשת אופנה)".
בוקר טוב

האם התכוונתם ל... בוקר טוב - ברכה מקובלת לשעות הבוקר בוקר טוב אדון פידלמן – סרט קולנוע ישראלי בבימויו של יוסי מדמוני ובכיכובו של ששון גבאי בוקר טוב אמריקה – תוכנית בוקר המשודרת מ-1975 מדי בוקר ברשת הטלוויזיה ABC האמריקאית בוקר טוב, וייטנאם – סרט קולנוע אמריקאי משנת 1987, בכיכובו של רובין ויליאמס בוקר טוב ישראל (סדרת סרטים) – סדרת סרטים תיעודיים של הבמאי ד"ר אמיר הר-גיל, העוקבת אחר חייהם של חמישה נערים, בפערים של עשר שנים זה מזה בוקר טוב ישראל (תוכנית טלוויזיה) – תוכנית הבוקר הראשונה ששודרה בערוץ הראשון בוקר טוב ישראל (תוכנית רדיו) – יומן בוקר המשודר מדי יום חול בגלי צה"ל בוקר טוב מיאמי – סדרת טלוויזיה קומית אמריקנית בוקר טוב (אלבום) – אלבום של ירמי קפלן משנת 1995 בוקר טוב (שיר) – שיר של דיקלה משנת 2000
Believe Acoustic

Believe Acoustic (בעברית: להאמין אקוסטי) הוא אלבום הרמיקס השלישי של הזמר-יוצר הקנדי ג'סטין ביבר. האלבום יצא לאור ב-29 בינואר 2013, תחת חסותן של חברות התקליטים איילנד, RBMG רקורדס וסקולבוי רקורדס. האלבום מכיל גרסאות כיסוי, של כל השירים מן אלבומו השלישי, Believe. בנוסף לגרסאות הכיסוי, מכיל האלבום גם כמה הופעות חיות שנעשו עבור האלבום. עם יציאתו נכנס האלבום היישר אל המקום ה-1 במצעד הבילבורד 200, דבר אשר הפך את ביבר לאחד מן האמנים היחידים בהיסטוריה אשר הצליחו להגיע לצמרת מצעד האלבומים עם אלבום רמיקסים. את האלבום הקליטו כבר בסמוך להוצאת אלבומו השלישי של ביבר, Believe. אותם מפיקי אלבום האולפן הפיקו וכתבו את אלבום הרמיקסים הזה, אשר הכיל מספר גרסאות כיסוי והופעות חיות שביבר קיים ועשה. מדיה וקבצים בנושא Believe Acoustic בוויקישיתוף מידע על האלבום Believe Acoustic באתר MusicBrainz מידע על האלבום Believe Acoustic באתר AllMusic האלבום Believe Acoustic באתר Discogs "Justin Bieber 'Believe Acoustic': Track-By-Track Review... In GIFs!". MTV News (באנגלית). נבדק ב-2017-10-22. "Believe: Acoustic". Rolling Stone. נבדק ב-2017-10-22. "Justin Bieber Scores Fifth No. 1 Album on Billboard 200 Chart". Billboard. נבדק ב-2017-10-22. Believe by Justin Bieber, נבדק ב-2017-10-22 Justin Bieber | Receipts, ATRL (באנגלית)
ראש ממשלת בולגריה

ראש ממשלת בולגריה (בבולגרית: Министър-председател) הוא העומד בראשות ממשלת בולגריה ומתפקד כמנהיג הפרלמנט הבולגרי. באספה הלאומית הבולגרית מכונה ראש הממשלה "מנהיג הקבינט". ראש ממשלת בולגריה הנוכחי הוא דימיטר גלבצ'ב. היסטוריה של בולגריה מדיה וקבצים בנושא ראש ממשלת בולגריה בוויקישיתוף אתר האינטרנט הרשמי של ראש ממשלת בולגריה יוהאן קזימיר ארנרוט מונה על ידי אלכסנדר באטנברג, נסיך בולגריה כדי לעמוד בראש הבחירות. ארנרוט לא נבחר על ידי האספה הלאומית הבולגרית. באותה עת, המשטר היה משטר סמכותי על ידי הנסיך לאוניד סובולב מונה על ידי אלכסנדר באטנברג, נסיך בולגריה במהלך המשטר הסמכותי שלו. סובולב לא נבחר על ידי האספה הלאומית הבולגרית. הסיבה לסיום תפקידו של דימיטר פטקוב כראש ממשלת בולגריה הוא מותו אשר נגרמה מתוצאה של רצח פעל/ה כראש ממשלת בולגריה בפועל פעל כראש ממשלת בולגריה גם בנסיכות בולגריה וגם בממלכת בולגריה הסיבה להדחתו של אלכסנדר סטמבוליסקי כראש ממשלת בולגריה הוא הפיכה שקרתה במדינה הסיבה להדחתו של ניקולה מושאנוב כראש ממשלת בולגריה הוא הפיכה שקרתה במדינה הסיבה להדחתו של קונסטנטין מוראבייב כראש ממשלת בולגריה הוא הפיכה שקרתה במדינה פעל כראש ממשלת בולגריה גם בממלכת בולגריה וגם ברפובליקה העממית של בולגריה הסיבה לסיום תפקידו של גאורגי דימיטרוב כראש ממשלת בולגריה הוא מותו בין 2 ביולי 1949 ל-20 ביולי 1949 היה ראש ממשלה בפועל. הסיבה לסיום תפקידו של וסיל קולארוב כראש ממשלת בולגריה הוא מותו בין 23 בינואר 1950 ל-3 בפברואר 1950 היה ראש ממשלה בפועל. פעל כראש ממשלת בולגריה גם ברפובליקה העממית של בולגריה וגם ברפובליקת בולגריה
שאול מרידור

שאול מרידור (נולד ב-17 ביוני 1976) הוא סמנכ"ל כספים בחברת לייטריקס. כיהן כראש אגף התקציבים במשרד האוצר בין 2017–2020. לפני כן היה מנכ"ל משרד האנרגיה וקודם לכן חבר בוועדת צמח לבחינת מדיניות הממשלה בנושא משק הגז הטבעי בישראל בזמן תפקידו כסגן הממונה על התקציבים במשרד האוצר. אביו הוא השר לשעבר דן מרידור ואמו הייתה הכלכלנית ד"ר ליאורה מרידור. יש לו שני אחים ואחות: אבישי מרידור, שחקן תיאטרון; מתן מרידור, עורך דין; חמוטל מרידור, מנכ״לית פלנטיר ישראל. מרידור בעל תואר B.A בתוכנית פכ"מ (פילוסופיה, כלכלה ומדעי המדינה), מהאוניברסיטה העברית בירושלים. הוא החל את דרכו במגזר הציבורי מיד עם סיום לימודיו בשנת 2002. תפקידו הראשון היה באגף התקציבים במשרד האוצר, ושם המשיך לכהן במספר תפקידים עד לשנת 2013, אז שימש כסגן הממונה על התקציבים האחראי על תחומי התשתיות (אנרגיה, מים, תחבורה וחקלאות). בין היתר ניהל, תחת שר האוצר יובל שטייניץ, את עבודת ועדת ששינסקי, וקידם רפורמות בתחום משק החשמל והגז. מרידור היה שותף במהלכים רבים במהלך עבודתו במשרד האוצר, ביניהם רפורמת "שמים פתוחים" ורפורמת תאגידי המים. בשנת 2013 יצא לשוק הפרטי. בתפקידו האחרון כיהן כמנכ"ל חברת גרינרג'י אנרגיות מתחדשות לתקופה של כחצי שנה. ב-2015 מונה למנכ"ל משרד האנרגיה על ידי שר האנרגיה, יובל שטייניץ. בשנת 2017 מינה אותו שר האוצר משה כחלון לראש אגף תקציבים במשרד האוצר. ב-30 באוגוסט 2020 הודיע על התפטרותו מתפקידו, על רקע חילוקי דעות בינו לבין שר האוצר ישראל כץ ואמר ש"ההחלטות מתקבלות על ידי אינטרסים צרים". אחרי התפטרותו טען "השר עשה דברים שלא ייעשו", "אי אפשר היה להמשיך עוד". במאי 2021 מונה לסמנכ"ל כספים בחברת לייטריקס. נשוי ואב לארבעה ילדים רועי, יאיר, עמית ועומר. מתגורר בירושלים. שאול מרידור, ברשת החברתית אקס (טוויטר) שאול מרידור באתר אקו-ויקי ראש אגף התקציבים הבא: שאול מרידור, באתר דבר העובדים בארץ ישראל, 23 באוקטובר 2017 עמרי מילמן, שאול מרידור: "המשק לא עובד בשביל הביטחון, הביטחון עובד בשביל המשק", באתר כלכליסט, 17 בספטמבר 2018 אבי וקסמן, הממונה על התקציבים במשרד האוצר, שאול מרידור, התפטר מתפקידו, באתר TheMarker‏, 30 באוגוסט 2020 קרן מרציאנו עמית סגל, ‏דרמה בצמרת משרד האוצר: ראש אגף התקציבים התפטר, באתר ‏מאקו‏, 30 באוגוסט 2020 קרן מרציאנו, ‏ראש אגף התקציבים המתפטר מרידור בריאיון בלעדי: "כ"ץ השליט אווירת טרור, צעק ואיים, שר אוצר לא יכול להתנהל ככה", באתר ‏מאקו‏, 1 בספטמבר 2020 עמרי זרחוביץ', בטי שירט וסניקרס, בחברה ש"תשנה את העולם": החיים החדשים של שאול מרידור, באתר TheMarker‏, 22 באוקטובר 2021 ראש אגף התקציבים הבא: שאול מרידור, באתר דבר העובדים בארץ ישראל, 23 באוקטובר 2017 מיכל מרגלית, שאול מרידור ימונה לראש אגף תקציבים, באתר ynet, 22 באוקטובר 2017 גיל קליאן, בא בקלות והלך בקלות - שאול מרידור יפרוש מתפקיד מנכ"ל גרינרג'י הבורסאית, באתר כלכליסט, 20 באוגוסט 2015 הדי כהן, ‏שאול מרידור מונה לתפקיד מנכ"ל משרד האנרגיה, באתר גלובס, 19 באוגוסט 2015 מרידור אחרי ההתפטרות: "המצב לא רע, הוא חמור", באתר ynet, 30 באוגוסט 2020 אפקט הפחד: נתניהו וכ"ץ רוצים פקידות חלשה ורמוסה, באתר כאן-תאגיד השידור הישראלי מתן למדן עמרי אסנהיים.. עובדה, ‏"אם ראש הממשלה היה רוצה שיהיה תקציב לשנה הזאת, זה היה קורה", באתר ‏מאקו‏, 21 בינואר 2021 יעל ולצר, אחרי העימותים באוצר - ג'וב בהיי-טק: התפקיד החדש של שאול מרידור, באתר ynet, 10 במאי 2021
תורת התנודות

בפיזיקה ובניתוח מערכות, תנודה היא שינוי במצב של מערכת לאורך זמן. בדרך כלל המונח מתאר שינוי מחזורי בקירוב. המונחים "ויברציה", "רעידה" או "רטט" משמשים כדי לתאר תנודה מכנית ולעיתים אף משמשים כשם נרדף לתנודה. תנודה מתרחשת לא רק במערכות פיזיקליות אלא גם במערכות ביולוגיות ובמערכות חברתיות. הגורמים הבסיסיים לניתוח תנודות הם תגובת המערכת (אלסטיות למשל), כוח מאלץ (מתחיל ומקיים את התנודה) וריסון (משכך את התנודה). ניתן לראות דוגמאות לתנודות בתחומים רבים מאוד. החל מתנודות הגלים בים ועד לתנודות מיתרי הגיטרה. תנודות אלה הן תנודות מרוסנות – כלומר דועכות עם הזמן, ומעבירות את האנרגיה שלהם לאנרגיה תרמית, כלומר לחום. משוואת הגלים היא אחת המשוואות הפשוטות המתארות התקדמות של תנודה במרחב. אחת התופעות המוכרות בתורת התנודות היא התהודה, שבה מופעל כוח בתדירות השווה לתדירות הטבעית של המערכת. ללא ריסון כלשהו (חיכוך למשל), המערכת מתנודדת יותר ויותר חזק עד להתמוטטות. במערכת בעלת דרגת חופש אחת, כאשר הכוח F שווה לאפס, ניתן לתאר את משוואת התנועה של המערכת בצד שמאל כך: M x ¨ + C x ˙ + K x = 0 {\displaystyle M{\ddot {x}}+C{\dot {x}}+Kx=0} . בתורת התנודות נהוג להגדיר שלושה ערכים המבטאים את השפעת התנודה על המערכת: 1. התדירות הטבעית של המערכת המתוארת על ידי ω n {\displaystyle \omega _{n}} ושווה ל- K M {\displaystyle {\sqrt {K \over M}}} . 2. ריסון קריטי המתואר על ידי C c r {\displaystyle C_{cr}} ושווה ל- 2 K M {\displaystyle 2{\sqrt {KM}}} . 3. יחס הריסון המתואר על ידי ζ {\displaystyle \zeta } ושווה ליחס בין C {\displaystyle C} ל- C c r {\displaystyle C_{cr}} . למשוואת התנועה, אם כן, ישנם שלושה פתרונות המבטאים התנהגות שונה של המערכת מבחינת תנודות: 1 ו-2. כאשר ζ ≥ 1 {\displaystyle \zeta \geq 1} – ריסון על קריטי וקריטי. פתרונות משוואת התנועה הם: X = B 1 e ( − ζ + ζ 2 − 1 ) ω n t + B 2 e ( − ζ − ζ 2 − 1 ) ω n t {\displaystyle X=B_{1}e^{(-\zeta +{\sqrt {\zeta ^{2}-1}})\omega _{n}t}+B_{2}e^{(-\zeta -{\sqrt {\zeta ^{2}-1}})\omega _{n}t}} כאשר ζ > 1 {\displaystyle \zeta >1} (ריסון על קריטי) X = ( B 3 + B 4 t ) e − ω n t {\displaystyle X=(B_{3}+B_{4}t)e^{-\omega _{n}t}} כאשר ζ = 1 {\displaystyle \zeta =1} (ריסון קריטי) 3. כאשר 0 < ζ < 1 {\displaystyle 0<\zeta <1} – ריסון תת-קריטי – כלומר יש תנודות. מתנד הרמוני מהוד גשר מצר טקומה אופני תנודה עצמיים תנודות רבי מדיה וקבצים בנושא תורת התנודות בוויקישיתוף תורת התנודות, באתר אנציקלופדיה בריטניקה (באנגלית) במערכת בעלת מספר דרגות חופש, משוואת התנועה זהה, אך מיוצגת על ידי הפרמטרים כמטריצות: M – מטריצת המסה, K – מטריצת הקשיחות ו-C – מטריצת הריסון, כך שהמשוואה היא אוסף של מטריצות כפול וקטורי ה-X
אנדריי באביש

אנדריי באביש (בצ'כית: Andrej Babiš; נולד ב-2 בספטמבר 1954) הוא איש עסקים ופוליטיקאי צ'כי, שכיהן כראש ממשלת צ'כיה בין השנים 2017–2021. כיהן גם בתפקיד שר האוצר. מינואר 2014 עד מאי 2017 כיהן בתפקיד סגן ראש ממשלת צ'כיה עד שפוטר על ידי ראש הממשלה בוהוסלב סובוטקה. באביש נולד בשנת 1954 בברטיסלבה, אז ברפובליקה הצ'כוסלובקית, בימי המשטר הקומוניסטי, כבן לאב סלובקי מהלוהובץ ואם גרמנייה קרפטית (ציפסרית) מיסיניה (כיום בחבל זקרפטיה באוקראינה). האב היה דיפלומט, חבר במפלגה הקומוניסטית, ייצג את צ'כוסלובקיה בשיחות GATT בז'נבה וכיהן כיועץ בארגון האומות המאוחדות. באביש הוא האדם השני בעושרו בצ'כיה. הוא היה הבעלים של חברת אחזקות מדיה שיש לה עיתונים, אתרי אינטרנט וכלי תקשורת נוספים. החברה עוסקת גם בחקלאות, מזון, כימיקלים, הבנייה, לוגיסטיקה, ייעור ואנרגיה. אנדריי באביש ניהל את הקונגלומרט עד ינואר 2014 והחזיק בו עד 2017, הוא נאלץ להעביר את הבעלות על החברה לשתי קרנות נאמנות בשליטת משפחתו ועורכי דינו, וזאת על מנת לעמוד בחקיקה חדשה של ניגוד עניינים שעברה בפרלמנט. באביש הואשם שקיבל מהאיחוד האירופי סובסידיות בשווי שני מיליון אירו לפני שנכנס לפוליטיקה מה שגרם לראש הממשלה בוהוסלב סובוטקה לפטר אותו מתפקיד סגן ראש הממשלה. המשטרה המליצה להגיש כתב אישום בפרשה זו. באביש נבחר לראש הממשלה לאחר שמפלגתו כן זכתה בבחירות שנערכו ב-21 באוקטובר 2017 ב-30% מהקולות. החל מ-6 בדצמבר 2017 מכהן כראש ממשלת צ'כיה. בבחירות בשנת 2021 זכתה האופוזיציה ברוב בפרלמנט. באוגוסט 2022 פתחה נגדו התביעה בצרפת בחקירה, בחשד להלבנת הון הקשורה לרכישת וילות בדרום צרפת. מדיה וקבצים בנושא אנדריי באביש בוויקישיתוף אנדריי באביש, ברשת החברתית פייסבוק אנדריי באביש, ברשת החברתית אקס (טוויטר) אנדריי באביש, ברשת החברתית אינסטגרם אנדריי באביש, ברשת החברתית טיקטוק אנדריי באביש, הבלוג הרשמי אקונומיסט, לראש הממשלה הבא של צ'כיה יש עיתון - ומיליארדים, באתר TheMarker‏, 28 במאי 2017 Real Time Billionaires, Forbes (באנגלית) "צ'כיה מציגה: המדריך לסילוק מנהיג פופוליסט". הארץ. נבדק ב-2021-11-29. CZECH NEWS CENTER, a s, AGROFERT, a.s. | Rejstřík firem E15.cz, rejstriky.e15.cz Daniel Morávek, Babiš převedl Agrofert do svěřenských fondů, firma se mu ale vrátí, Podnikatel.cz (בצ׳כית) סוכנויות הידיעות, צ'כיה: שבוע וחצי לפני הבחירות - המועמד המוביל לראשות הממשלה הואשם בהונאה, באתר נענע 10, ‏9 באוקטובר 2017 סוכנויות הידיעות, "טראמפ הצ'כי" זכה בבחירות לפרלמנט, באתר ynet, 21 באוקטובר 2017 ו-AP, ynet (2021-05-31). "המשטרה בצ'כיה: להאשים בהונאה את רה"מ המיליארדר". Ynet. נבדק ב-2022-08-12. נשיא צ'כיה: אמנה את המיליארדר אנדריי באביש לראש הממשלה לאחר ניצחונו, באתר ynet, 22 באוקטובר 2017 ארז לין, צ'כיה: "טראמפ הצ'כי" ניצח בבחירות, באתר nrg, ‏21 באוקטובר 2017 נפילת המיליארדר: הפסד מפתיע לראש ממשלת צ'כיה בבחירות, באתר ynet, 10 באוקטובר 2021 France opens probe into former Czech PM Andrej Babiš, POLITICO, ‏12 באוגוסט 2022 (באנגלית) ערך זה הוא קצרמר בנושא פוליטיקאים ובנושא צ'כיה. אתם מוזמנים לתרום לוויקיפדיה ולהרחיב אותו.
מריאנו דיאס

מריאנו דיאס מחייה (בספרדית: Mariano Díaz Mejía; נולד ב-1 באוגוסט 1993 בברצלונה שבספרד) הוא כדורגלן דומיניקני-ספרדי המשחק בעמדת החלוץ בסביליה מליגת העל הספרדית. מריאנו נולד בברצלונה שבספרד. הוא החל לשחק במחלקת הנוער של אספניול ב-2002 ב-2006 עבר לפרמיה. ב-2008 עבר לסאנצ'ס ליברה עד שב-2009 עבר לבדלונה. ב-2010 הועלה מריאנו לקבוצה הבוגרת וב-2011 ערך מריאנו שלוש הופעות בקבוצה הבוגרת של המועדון אשר שיחקה בליגה השלישית בספרד. ב-2011 עבר למחלקת הנוער של ריאל מדריד. הוא הועלה ב-2012 לריאל מדריד C שם שיחק שנתיים בהן רשם 32 הופעות וכבש 16 שערים. ב-2014 החל לשחק בריאל מדריד קסטיליה שם ערך 43 הופעות וכבש 32 שערים. מריאנו שיחק בריאל מדריד קסטיליה עד 2016. לקראת עונת 2016/2017 הועלה לסגל ריאל מדריד אך לא ביסס את מעמדו כאשר ערך רק שמונה הופעות ליגה וכבש שער אחד. ב-30 ביוני 2017 נמכר לאולימפיק ליון תמורת שמונה מיליון יורו וחתם על חוזה לחמש שנים. ב-5 באוגוסט 2017 ערך את הופעת הבכורה שלו בליון וכבש צמד בניצחון 0–4 על שטרסבורג. ב-29 באוגוסט 2018 חזר ל-ריאל מדריד תמורת 22 מיליון אירו לחמש שנים, זאת עקב זכות ראשונים של ריאל מדריד על מריאנו שמרשה לה להשוות כל הצעה שתוגש עליו ולרכוש את השחקן עם הנחה של 35% ממחיר ההצעה שהושוותה. החלוץ קיבל את חולצה מספר 7, אשר השתייכה לכריסטיאנו רונאלדו. ב-19 בספטמבר 2018 ערך את הופעת הבכורה שלו במדי ריאל מדריד במסגרת משחקי ליגת האלופות, והבקיע את השער השלישי בניצחון 0–3 על רומא. עונה לאחר מכן איבד את מספרו לטובת אדן אזאר ועבר למספר 24; בעונה זאת היה החלוץ השלישי בהיררכיה של המאמן זינדין זידאן אך בכל זאת הצליח להבקיע בהופעת הבכורה שלו בליגה בעונה זאת מול ברצלונה בשניות האחרונות של המשחק מבישול של דני קרבחאל. ב-1 בספטמבר 2023 חתם בסביליה. ב-24 במרץ 2013 ערך מריאנו את הופעת הבכורה שלו ברפובליקה הדומיניקנית בניצחון 1–3 על האיטי. במשחק זה גם כבש את שער הבכורה שלו בנבחרת. מאוחר יותר הוא פרש מהנבחרת על מנת להתמקד בקריירה שלו בריאל מדריד. ריאל מדריד הסופר קאפ הספרדי: 2019/2020, 2021/2022 אליפות ספרד: 2019/2020, 2021/2022 גביע העולם לקבוצות: 2018/2019, 2022 ליגת האלופות: 2016/2017, 2021/2022 הסופר קאפ האירופי: 2022 מדיה וקבצים בנושא מריאנו דיאס בוויקישיתוף מריאנו דיאס, ברשת החברתית אקס (טוויטר) מריאנו דיאס, ברשת החברתית אינסטגרם מריאנו דיאס, באתר Transfermarkt מריאנו דיאס, באתר Soccerway מריאנו דיאס, באתר BDFutbol מריאנו דיאס, באתר WorldFootball.net מריאנו דיאס, באתר National Football Teams מריאנו דיאס, באתר FootballDatabase.eu מריאנו דיאס, באתר ESPN
קלרה הסקיל

קלרה הַסְקִיל (ברומנית: Clara Haskil; ‏7 בינואר 1895 – 7 בדצמבר 1960) הייתה פסנתרנית קלאסית שווייצרית ילידת רומניה, בת למשפחה יהודית ספרדית. כפרשנית מהוללת של רפרטואר מתקופת הקלאסיקה וראשית הרומנטיקה, נודעה הסקיל בעיקר בביצועים והקלטות של מוצרט. רבים ראו בה את הפרשנית הראשונה במעלה של מוצרט בזמנה. כן יצא שמה כפרשנית מעולה של בטהובן, שומאן ודומניקו סקרלטי. כמי שנחשבה לפסנתרנית מעולה של מוזיקה קאמרית, ניגנה הסקיל עם מוזיקאים ידועי שם כמו ג'ורג'ה אנסקו, אז'ן איזאיי, פבלו קזאלס וארתור גרומיו, שאיתו הופיעה בקונצרט האחרון שלה. הסקיל נולדה בבוקרשט, רומניה במשפחה יהודית. אמה לימדה אותה לנגן וכבר בגיל חמש הופיעה וניגנה לפני אליסאבטה מלכת רומניה. בגיל 7 יצאה ללמוד בווינה אצל ריכרד רוברט (שבין תלמידיו ידועי השם היו רודולף סרקין וגיאורג סל) וכן, לזמן קצר, אצל פרוצ'ו בוזוני. היא נכנסה לקונסרבטואר של פריז בגיל עשר, באופן רשמי כדי ללמוד אצל אלפרד קורטו, אם כי רוב הדרכתה באה מלאזאר לוי ומאדאם ז'ירו-לטארז, וסיימה את לימודיה בגיל 15 עם פרס ראשון. הסקיל יצאה לסיור הופעות באירופה, אם כי הקריירה שלה נקטעה באיבה עקב אחת מהמחלות הרבות מהן סבלה במהלך חייה. בשנת 1913 הושמה בגבס בניסיון למנוע הופעת עקמת. מחלות תכופות, יחד עם פחד במה קיצוני, שהופיע בשנת 1920, מנעו אותה מלהשיג הצלחה כלכלית או ביקורתית. רק לאחר נדודים רבים, בגלל הרדיפה הגזענית של התקופה, התיישבה בשווייץ, ב-1942. רוב חייה עברו עליה בעוני. רק לאחר מלחמת העולם השנייה, בסדרת קונצרטים בהולנד בשנת 1949, החלה לזכות בתהילה שהייתה ראויה לה. כפסנתרנית, הצטיינה נגינתה בטוהר של צליל ופיסוק, שנבע אולי מכשרונה ככנרת. שקיפות ורגישות שבהשראה ציינו גם את סגנונה באופן שאין לטעות בו. הסקיל מתה מחבלות שנגרמו לה בנפילה בתחנת רכבת בבריסל. היא הייתה אמורה לנגן בקונצרט עם ארתור גרומיו למחרת היום. צ'ארלי צ'פלין סיפר "במשך חיי פגשתי רק שלושה גאונים: פרופסור איינשטיין, וינסטון צ'רצ'יל וקלרה הסקיל. אין לי הכשרה מוזיקלית אבל אני יכול להגיד שנגיעתה (בפסנתר) הייתה עדינה, הבעתה (המוזיקלית) הייתה נפלאה והטכניקה שלה הייתה יוצאת דופן". תחרות בינלאומית לפסנתר על שם קלרה הסקיל מתקיימת כל שנתיים בעיר השווייצרית ווה, שם התגוררה הסקיל מ-1942 עד מותה. בעיר יש רחוב על שמה של הפסנתרנית. מדיה וקבצים בנושא קלרה הסקיל בוויקישיתוף קלרה הסקיל, באתר AllMusic (באנגלית) קלרה הסקיל, באתר MusicBrainz (באנגלית) קלרה הסקיל, באתר Discogs (באנגלית) רות רוזנפלדר, קלרה הסקיל, באנציקלופדיה לנשים יהודיות (באנגלית) קלרה הסקיל, באתר "Find a Grave" (באנגלית) ראיון ברדיו שווייץ, 19 אפריל 1961
ג'ן ריצ'רדס

ג'ן ריצ'רדס (נולדה ב-30 בינואר 1976) היא אקטיביסטית, שחקנית ומפיקה טרנסג'נדרית אמריקאית. ריצ'רדס נולדה במיסיסיפי ומתגוררת בצפון קרוליינה. היא סיימה תואר ראשון בפילוסופיה בשימר קולג', ולמדה באוניברסיטת אוקספורד. ב-2013, ריצ'רדס, הקימה את אתר האינטרנט, We Happy Trans, במטרה לייצר מרחב בו אנשים טרנסג'נדרים יוכלו לשתף חוויות חיוביות, הן לשם העצמה והן כדי להגיע לקהל רחב יותר ולהראות לציבור שקהילת הטרנס היא קהילה ככל הקהילות, עם האתגרים וההצלחות שלה.  בשנת 2015, היא הופיעה בתוכנית הראליטי של קייטלין ג'נר, אני קייט, כחלק מקבוצת התמיכה הטרנסית שליוותה את קייטלין בתהליכים שהתוכנית תיעדה. ב-2016, היא כיכבה והייתה במאית שותפה ומפיקה שותפה בסדרת הרשת Her Story, אשר היה מועמד לפרס אמי. ריצ'רדס גם הייתה מפיקה שותפה בסדרה More Than T, וכתבה את התסריט לסדרה Trans 10. ריצ'רדס הצטרפה לצוות השחקנים של סדרת הטלוויזיה נאשוויל ב-2017. היא הטרנסג'נדרית המוצהרת הראשונה שהופיעה בתוכנית ברשת CMT ‏(Country Music Television), ומשחקת את הדמות הטרנסג'נדרית הראשונה ברשת. ריצ'רדס גם הופיעה בסרט משנת 2017, Easy Living. ביוני 2017, ריצ'רדס כתבה והופיעה בסרטון וידאו ובו שחקנים טרנסג'נדרים מבקשים ייצוג יותר הולם בקולנוע ובטלוויזיה. הסרט הוצג על ידי ScreenCrush והליגה ההומו-לסבית נגד השמצה (GLAAD). בשנת 2019 השתתפה בסדרה "גברת פלטשר" בתפקיד מרגו, טרנסג'נדרית המלמדת בסדנת כתיבה. אתר האינטרנט הרשמי של ג'ן ריצ'רדס (באנגלית) ג'ן ריצ'רדס, ברשת החברתית אקס (טוויטר) ג'ן ריצ'רדס, ברשת החברתית אינסטגרם ג'ן ריצ'רדס, במסד הנתונים הקולנועיים IMDb (באנגלית) ג'ן ריצ'רדס, במסד הנתונים הקולנועיים KinoPoisk (ברוסית) Heinichen, Claire (13 בספטמבר 2016). "Emmy Nominated Writer, Producer and Actress Jen Richards Joining Cast of Nashville". CMT News. CMT. {{cite web}}: (עזרה) smartassjen.com Anderson, Tre'vell (19 בינואר 2016). "'Her Story' creators Jen Richards and Laura Zak highlight dating while transgender". Los Angeles Times. {{cite news}}: (עזרה) Stafford, Zach (10 באוגוסט 2016). "Her Story: the transgender-themed web series up for a 'shock' Emmy". The Guardian. {{cite news}}: (עזרה) Petski, Denise (13 בספטמבר 2016). "'Nashville' Casts Transgender Actor Jen Richards In Recurring Role". Deadline.com. {{cite news}}: (עזרה) "Transgender Actress Jen Richards Joins Cast of 'Nashville'", Stephen L. Betts, Rolling Stone, September 13, 2016 Yohannes, Alamin (13 בספטמבר 2016). "Actress Jen Richards Is Headed to 'Nashville'". NBC News. {{cite news}}: (עזרה) Valentini, Valentina (23 במרץ 2017). "EXCLUSIVE: Jen Richard Pushes Hollywood Forward With 'Easy Living' and 'Nashville'". Entertainment Tonight. {{cite news}}: (עזרה) Trans Actors Ask Hollywood for Roles With Dignity and Depth in Open Letter, Daniel Reynolds, The Advocate, June 20, 2017
שיכון (מתמטיקה)

במתמטיקה, שיכון מציין שאובייקט מתמטי אחד נמצא בתוך אובייקט מתמטי אחר או מציין את הטרנספורמציה (אנ') המקשרת בין שני האובייקטים. לדוגמה: קבוצה X {\displaystyle X} משוכנת בקבוצה Y {\displaystyle Y} אם קיימת פונקציה חד-חד ערכית f : X → Y {\displaystyle f\colon X\to Y} . בדרך כלל, אם ל- X {\displaystyle X} יש מבנה נוסף (למשל טופולוגיה או מבנה אלגברי) אנו דורשים מ- f {\displaystyle f} שתשמר את אותו מבנה. באמצעות השיכון אנו יכולים להגדיר את המבנה X {\displaystyle X} כתת-מבנה של Y {\displaystyle Y} . בטקסטים מתמטיים מתקדמים, אם יש שיכון של X {\displaystyle X} ב- Y {\displaystyle Y} , מסמנים X ↪ Y {\displaystyle X\hookrightarrow Y} . אם השיכון נתון על ידי f : X → Y {\displaystyle f\colon X\to Y} מסמנים גם f : X ↪ Y {\displaystyle f\colon X\hookrightarrow Y} . באלגברה מופשטת כל הומומורפיזם לא טריוויאלי בין שדות הוא שיכון. הסיבה היא שאם יש הומומורפיזם בין שדה E {\displaystyle E} לשדה F {\displaystyle F} , והוא לא מעביר כל איבר ל- 0 {\displaystyle 0} , אז הגרעין של הומומורפיזם כזה שהוא אידיאל יהיה בהכרח { 0 } {\displaystyle \{0\}} , כיוון שבשדה האידיאלים היחידים הם השדה כולו והקבוצה { 0 } {\displaystyle \{0\}} . הנחנו בתחילה שההומומורפיזם לא מעביר כל איבר ל- 0 {\displaystyle 0} ולכן הגרעין הוא בהכרח בדיוק { 0 } {\displaystyle \{0\}} , כלומר ההומומורפיזם הוא חד-חד ערכי ולכן שיכון. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
צסק"א מוסקבה (כדוריד, 2017)

מועדון הכדוריד צסק"א מוסקבה (ברוסית: Гандбольный Клуб «ЦСКА» Москва) הוא מועדון כדוריד רוסי מקצועני מהעיר מוסקבה, המתמודד באליפות רוסיה בכדוריד מעונת 2017/2018. 2017—2020 — ספרטק («Спартак») 2020—ואילך — צסק"א (ЦСКА) הקבוצה הוקמה בשנת 2017 ביוזמת דמיטרי רוגוזין ובחסות פדרציית הכדוריד של מוסקבה כמועדון "ספרטק". בעונת הבכורה שלה בליגה, 2017/18, הקבוצה סיימה את העונה הסדירה במקום השני והעפילה לגמר פלייאוף הליגה. באותה עונה העפילה עד לגמר הגביע, אך הפסידה לדובים מצ'כוב. היא השתתפה לראשונה בעונת 2018/2019 בגביע פדרציית הכדוריד האירופית אך הפסידה במשחק הבכורה לברן, כבר בסיבוב המוקדמות השני. בזירה הלאומית, ספרטק שוב הפסידה לדובים מצ'כוב בגמר הגביע אבל לראשונה סיימה את העונה הסדירה בראשות הטבלה והעפילה עד לגמר הטורניר, בו התמודדה שוב נגד הדובים מצ'כוב אך הפסידה שוב ולא הצליחה לזכות בתואר לאומי ראשון. ב-17 במרץ 2020 שינתה את שמה לצסק"א והחל לפעול בחסות אגודת צסק"א מוסקבה. עונת 2019/2020 העפילה בפעם השנייה ברציפות לגמר הגביע, אך שוב הפסידה לדובים מצ'כוב. בעונת 2020/2021 הודחה משלב שמינית גמר הליגה האירופית בכדוריד. בעונת 2021/2022 הוגרלה להשתתף בסיבוב הראשון של הליגה האירופית בכדוריד מול מכבי ראשון לציון הישראלית. אליפות רוסיה סגנות (2): 2018, 2019, 2020, 2021 גביע רוסיה גמר (3): 2018, 2019, 2020 הסופר קאפ הרוסי סגנות (2): 2018, 2019, 2020 אתר האינטרנט הרשמי של צסק"א מוסקבה צסק"א מוסקבה, ברשת החברתית אקס (טוויטר) צסק"א מוסקבה, ברשת החברתית אינסטגרם ערך זה הוא קצרמר בנושא כדוריד ובנושא רוסיה. אתם מוזמנים לתרום לוויקיפדיה ולהרחיב אותו.